ai4bharat/Pralekha huggingface dataset:
شہری ہوابازی کی وزارت
نئے ہوائی اڈوں کی تعمیر اور جدید کاری
شہری ہوا بازی کے وزیر مملکت جنرل  وی کے سنگھ  نے آج راجیہ سبھا میں ایک سوال کے تحریری جواب میں اطلاع فراہم کی کہ حکومت نے ملک بھر میں 21 گرین فیلڈ ہوائی اڈوں کے قیام کے لیے ‘اصولی طور پر منظوری’ دی ہے۔ اب تک نو  گرین فیلڈ ہوائی اڈے پہلے ہی کام کاج کررہے ہیں، جبکہ گوا کے موپا میں دسویں گرین فیلڈ ہوائی اڈے کا افتتاح 11 دسمبر 2022 کو کیا گیا ہے۔ سال 2018 سے سات  گرین فیلڈ ہوائی اڈے یعنی پاکیونگ ، کنور ، کالابوراگی ، سندھو درگ ، کشی نگر ، اوروکل  اور ڈونی پولو  میں کام کاج شروع کردیا گیا ہے، جبکہ اس کے علاوہ گوا کے موپا میں منوہر بین الاقوامی ہوائی اڈے کا بھی افتتاح کر دیا گیا ہے۔
ہوائی اڈوں کی جدید کاری ایک مسلسل عمل ہے اور وقتاً فوقتاً اس کا انحصار ائیرپورٹس اتھارٹی آف انڈیا  کے ذریعے زمین کی دستیابی، تجارتی عملداری، سماجی و اقتصادی تحفظات، ٹریفک کی مانگ/ایئرلائنز کی ایسے ہوائی اڈوں پر کام کرنے کی خواہش پر ہوتا ہے۔ ہوائی اڈوں کی تعمیر اور جدید کاری کے لیے ایئرپورٹس اتھارٹی آف انڈیا نے 18-2017 میں 2504.38 کروڑ روپے، 19-2018 میں 4297.44 کروڑ روپے، 20-2019 میں 4713.49 کروڑ، روپے، 21-2020 میں 4350 کروڑ روپے اور 22-2021 میں 3724.34 کروڑ روپے کے سرمایہ اخراجات کیے ہیں۔
کووڈ سے پہلے کی مدت کے دوران، سال 19-2018 میں ملک بھر کے ہوائی اڈوں پر مسافروں کی تعداد میں پچھلے سال یعنی 18-2017 کے مقابلے میں 11.6 فیصد کا اضافہ ہوا۔ وبائی مرض کے دور میں مسافروں کی آمدورفت میں کمی واقع ہوئی۔ تاہم، کووڈ کے بعد، سال 22-2021 میں یہ رجحان سال 21-2020 کے مقابلے میں 63.7 فیصد کا اضافہ ظاہر کرتا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 71
وزارت دفاع
مشق کوپ انڈیا 2023
کوپ انڈیا 23 مشق کا اگلا مرحلہ 13 اپریل 2023 کو ایئر فورس اسٹیشن کالائی کنڈا میں شروع ہوگا۔ مشق کے اس سیگمنٹ میں امریکہ کی فضائیہ  کے بی آئی بی بم برسانے والے حصہ لیں گے ۔ اس کے بعد یو ایس اے ایف کے ایف 15 لڑاکا طیارے بھی مشق میں شامل ہوں گے۔ ہندوستانی فضائیہ  کے عنصر میں ایس یو – 30 ایم کے آئی ، رافیل، تیجس اور جیگوار لڑاکا طیارے شامل ہوں گے۔ مشق کو فضائی ریفئلرز، ایئر بورن وارننگ اینڈ کنٹرول سسٹم اور ہندوستانی فضائیہ کے ایئر بورن ارلی وارننگ اینڈ کنٹرول ایئر کرافٹ کی مدد حاصل ہوگی۔ یہ مشق 24 اپریل 2023 کو اختتام پذیر ہوگی۔
کوپ انڈیا 23 مشق کے فضائی نقل و حرکت کے جزو کی طرح، یہ مرحلہ دونوں فضائی افواج کے درمیان پیشہ ورانہ تعلقات کو بڑھانے میں بھی مدد کرے گا، جبکہ ان کے درمیان بہترین طریقوں کا اشتراک بھی ہوگا۔ جاپانی ایئر سیلف ڈیفنس فورس کے اہلکار بھی مشق کا مشاہدہ کریں گے اور دونوں شریک فضائی افواج کے ساتھ بات چیت کریں گے۔
وزیراعظم کا دفتر
وزیر اعظم نے سنگاپور کے سابق وزیر اعظم لی کوان یو کو ان کی پیدائش کی 100ویں سالگرہ کے موقع پر خراج عقیدت پیش کیا
وزیر اعظم جناب نریندر مودی نے سنگاپور کے سابق وزیر اعظم لی کوان یو کو ان کی پیدائش کی 100ویں سالگرہ کے موقع پر خراج عقیدت پیش کیا۔
وزیر اعظم نے ایکس پر پوسٹ کیا:
’’عظیم لی کوان یو کو ان کی پیدائش کی 100ویں سالگرہ کے موقع پر میری جانب سے خراج عقیدت۔ ان کی بصیرت افروز قیادت نے سنگاپور کے تغیر میں ایک کلیدی کردار ادا کیا۔ ان کی دور اندیشی اور عمدگی کے حصول کے لیے ان تھک جستجو ان کی ذاتی عظمت کا ثبوت ہیں۔ ان کا کام دنیا بھر کے قائدین کو مسلسل ترغیب فراہم کرتا ہے۔‘‘
بجلی کی وزارت
این ٹی پی سی گروپ کی صلاحیت، 71گیگا واٹ سے تجاوز کر گئی
- این ٹی پی سی گروپ کی صلاحیت 660 میگاواٹ نارتھ کرن پورہ سپر تھرمل پاور پروجیکٹ، جھارکھنڈ  کے پہلے یونٹ کے آزمائشی آپریشن کی کامیاب تکمیل کے ساتھ 71 گیگاواٹ سے تجاوز کر گئی۔
- یہ پروجیکٹ جھارکھنڈ، بہار، مغربی بنگال اور اڈیشہ کی ریاستوں کو سستی بجلی فراہم کرے گا اوریہ 10 کلومیٹر کے دائرے میں کوئلے کا ایک ذریعہ ہے۔
- این ٹی پی سی کی کل نصب شدہ صلاحیت 71544 میگاواٹ ہو گئی ہے۔
ملک کا سب سے بڑا پاور جنریٹر، این ٹی پی سی گروپ نے 660 میگاواٹ نارتھ کرن پورہ سپر تھرمل پاور پروجیکٹ، جھارکھنڈ  کے پہلے یونٹ کے آزمائشی آپریشن کی کامیاب تکمیل کے ساتھ 71 گیگاواٹ کو عبور کر لیا ہے۔
اس پروجیکٹ کا تصور ایئر کولڈ کنڈینسر  کے ساتھ کیا گیا ہے، جس میں واٹر کولڈ کنڈینسر  کے مقابلے میں 1/3 واٹر فٹ پرنٹ ہے۔ یہ پروجیکٹ جھارکھنڈ، بہار، مغربی بنگال، اور اڈیشہ کی ریاستوں کو سستی بجلی فراہم کرے گا اور یہ 10 کلومیٹر کے دائرے میں ایک کوئلے کا ذریعہ ہے ۔
جھارکھنڈ میں اس این ٹی پی سی پروجیکٹ کی بنیاد، اس وقت کے وزیر اعظم جناب اٹل بہاری واجپائی نے رکھی تھی۔ یہ پلانٹ ایک انتہائی مؤ ثر سپر کریٹیکل ٹیکنالوجی پر مبنی ہے۔
اس اضافے کے ساتھ، این ٹی پی سی کی کل نصب شدہ صلاحیت 71544 میگاواٹ ہو گئی ہے۔
۰۰۰۰۰۰۰۰

U-777
(Visitor Counter : 85
زراعت اور کاشتکاروں کی فلاح و بہبود کی وزارت
باغبانی فصلوں کے رقبہ اور پیداوار کا دوسرا پیشگی تخمینہ  جاری
2021-22میں باغبانی کی پیداوار کا تقریباً 7.03 ملین ٹن کے اضافہ کے ساتھ 341.63 ملین ٹن کا تخمینہ لگایا گیا ہے
محکمہ زراعت اور کسانوں کی بہبود نے ریاستوں/ مرکز کے زیر انتظام علاقوں اور دیگر سرکاری سورس ایجنسیوں سے موصول ہونے والی معلومات کی بنیاد پر مرتب کردہ 2021-22 کے لیے مختلف باغبانی فصلوں کے رقبہ اور پیداوار کا دوسرا پیشگی تخمینہ جاری کیا ہے۔
|
|
کل باغبانی
|
|
2020-21

|
|
2021-22

|
|
2021-22

|
|
رقبہ 
|
|
27.48
|
|
27.56
|
|
27.74
|
|
پیداوار 
|
|
334.60
|
|
333.25
|
|
341.63
2021-22 
• 2021-22 میں باغبانی کی کل پیداوار کا تخمینہ 341.63 ملین ٹن ہے، جو کہ 2020-21  کے مقابلے میں تقریباً 7.03 ملین ٹن  زیادہ ہے۔
- پھلوں، سبزیوں اور شہد کی پیداوار میں اضافہ جبکہ مسالوں، پھولوں، خوشبودار اور ادویاتی پودوں اور مزرعاتی فصلوں کی پیداوار میں پچھلے سال کے مقابلے میں کمی کا تصور کیا گیا ہے۔
• پھلوں کی پیداوار 2020-21 میں 102.48 ملین ٹن کے مقابلے میں 107.10 ملین ٹن ہونے کا تخمینہ ہے۔
• سبزیوں کی پیداوار کا تخمینہ 2020-21 کے 200.45 ملین ٹن کے مقابلے میں 204.61 ملین ٹن ہے۔
• پیاز کی پیداوار 2020-21 کے 26.64 ملین ٹن کے مقابلے میں 31.70 ملین ٹن رہنے کی توقع ہے۔
• آلو کی پیداوار 2020-21 کے 56.17 ملین ٹن کے مقابلے میں 53.58 ملین ٹن رہنے کی توقع ہے۔
• ٹماٹر کی پیداوار 2020-21 کے 21.18 ملین ٹن کے مقابلے میں 20.34 ملین ٹن رہنے کی توقع ہے۔
مختلف باغبانی فصلوں کے رقبہ اور پیداوار کے تفصیلی دوسرے پیشگی تخمینہ  کے لیے یہاں کلک کریں:
Click here for detailed 2nd Advance Estimates  of Area and Production of various Horticultural Crops
وزارت ماہی پروری، مویشی پروری و ڈیری
پردھان منتری متسیہ سمپدایوجناڈیش بورڈ کا آغاز
ڈجیٹل انڈیا ، ملک کو ڈجیٹل لحاظ سے بااختیارسماج اورعلم دانش پرمبنی معیشت میں تبدیل کرنے سے متعلق ویژن کے ساتھ ، حکومت ہند کا ایک اہم پروگرام ہے۔ اس پروگرام میں کثیرالنوع سرکاری وزارتوں اورمحکموں کا احاطہ کیاگیاہے۔ جس کا مقصد ایک ایسی ‘‘اچھی حکمرانی ’’ کاطرز عمل تیارکرنا ہے ، جو ثبوت اور شواہد پرمبنی فیصلہ سازی کے مطابق کام کرے گا ۔ یہ ٹیکنولوجی کوبااختیاربنانے سے متعلق وسیلوں کے طورپراستعمال کرنے اورامید اورمواقع کے درمیان فرق کودورکرنے کے ایک آلہ کے طورپر استعمال کرنے سے متعلق وزیراعظم جناب نریندرمودی کے ویژن کے عین مطابق ہے ۔ ان سب کے پیش نظر، ماہی پروری ، مویشی پروری اورڈیری سے متعلق صنعتوں کے مرکزی وزیر جناب پرشوتم روپالا نے 7جون 2022کو پی ایم ایم ایس وائی –ایم آئی ایس ڈیش بورڈ کا آغاز کیاہے ۔ا س موقع پرماہی گیری ، مویشی پروری اورڈیری سے متعلق صنعتوں کے مرکزی وزیرمملکت ڈاکٹرسنجے کماربل یان ، ماہی گیری ، مویشی پروری اورڈیری سے متعلق صنعتوں اوراطلاعات ونشریات کے مرکزی وزیرمملکت ڈاکٹرایل موروگن ، ماہی پروری کے محکمے کے سکریٹری جناب جے این سوائن ، ماہی گیری ، مویشی پروری اورڈیری سے متعلق صنعتوں کی وزارت کے سکریٹری جناب اتل چترویدی ،  کے جوائنٹ سکریٹری ڈاکٹرجے بالاجی ،  کے جوائنٹ سکریٹری جناب ساگرمہرہ اوردیگر سرکردہ عہدیداروں نے شرکت کی ۔
پی ایم ایم ایس وائی اسکیم  کا آغاز مئی 2020 میں کیاگیاتھا۔ اس اسکیم میں 20050کروڑروپے کی اب تک سب سے بڑی سرمایہ کاری کی گئی تھی ۔ اسکیم میں ماہی گیری سے متعلق شعبے پرمرکوز اورمجموعی ترقی پرتوجہ مرکوز کی گئی ہے ۔ جب کہ اس دوران ماہی گیروں ، مچھلی کی کاشتکاری کرنے والے کسانوں اور دیگر متعلقہ شراکت داروں کی سماجی واقتصادی خیروعافیت کو یقینی بنایاگیاہے ۔پی ایم ایم ایس وائی کے تحت مالی سال 22-2020کے لئے اب تک 7242.90کروڑروپے کی کل پروجیکٹ کی سرمایہ کاری کی جاچکی ہے ۔ پی ایم ایم ایس وائی اسکیم کے کثیرالنوع مقامات کے ساتھ وسیع دائرے کے پیش نظر اورڈجیٹل پرمبنی بنانے کے عمل کی جانب سے پیش قدمی کرنے کے مد نظر ، انتظامات سے متعلق اطلاعاتی نظام  قائم کرنا لازمی ہوگیاہے تاکہ ایک واحد پلیٹ فارم پرمجموعی معلومات کو یکجا کیاجاسکے ۔ پی ایم ایم ایس وائی –ایم آئی ایس ڈیش بورڈ کا مقصد ہے ؛1- پی ایم ایم ایس وائی اسکیم سے متعلق سرگرمیوں اور اسکیم میں شرکت کرنے والی سبھی ریاستوں اور مرکز کے زیرانتظام علاقوں میں اسکیم کی پیش رفت پرموثرنگرانی ، 2-اطلاعات کا حکمت عملی پرمبنی استعمال یا باخبر فیصلہ سازی ۔
اس کلیدی ٹیکنولوجی پرمبنی پہل قدمی کو حقیقت کی شکل دینے کے ساتھ ہی ، ماہی گیری ، مویشی پروری اورڈیری سے متعلق صنعتوں کے مرکزی وزیر نے متعلقہ محکمے کے عہدیداروں اورپی ایم ایم ایس وائی –پی ایم سی  کی تکنیکی ٹیم ۔ کی کوششوں کی ستائش کی اور انھیں مبارکباد پیش کی ۔
ہرشرکت کرنے والی ریاست اور مرکز کے زیرانتظام علاقہ کی جانب سے ضلع کی سطح پر ایم آئی ایس نظام میں ڈیٹا کو شامل کیاجاتاہے ، جس کے سبب مذکورہ پلیٹ فارم پی ایم ایم ایس وائی اسکیم کی پیش رفت کا ایک حقیقی اشاریہ بن گیاہے۔ اس معلومات کو ، اشتراک ، خامیوں کے تجزیہ اوراصلاحی اقدامات کرنے کی ضرورت کی غرض سے مزید استعمال کی جاتاہے ۔ ایم آئی ایس ڈیش بورڈ کی بہتری کے مقصد سے کئی دیگر تکنیکی ترقیاتی سرگرمیاں جلد ہی شروع کی جانے والی ہیں اوراس کے ساتھ ہی ماہی پروری کا محکمہ اورپی ایم سی ٹیم اس کے ساتھ ساتھ ہی پلیٹ فارم پر مطلوبہ تربیت فراہم کرکے اوربیداری پیداکرکے ، سبھی ریاستوں اور مرکز کے زیرانتظام علاقوں کو اس میں شامل کرنے کی کوششیں کررہی ہے ۔
نائب صدر جمہوریہ ہند کا سکریٹریٹ
نائب صدر جمہوریہ نے وزیر اعظم کو ان کے یوم پیدائش کے موقع پر مبارکباد پیش کی
نائب صدر جمہوریہ جناب جگدیپ دھنکڑ نے آج وزیر اعظم ہند جناب نریندر مودی کو ان کے یوم پیدائش کے موقع پر مبارکباد پیش کی۔
ایک ایکس پوسٹ میں نائب صدر جمہوریہ نے کہا؛
’’وزیر اعظم ہند محترم جناب @narendramodi کو ان کے یوم پیدائش کے موقع پر مبارکباد۔ آپ کی بصیرت افروز قیادت، مشنری جذبے اور مثالی عمل نے بھارت کو غیر معمولی ترقی اور زبردست تبدیلی سے ہمکنار کیا ہے۔ آپ کی وراثت ہمارے ملک کی تاریخ میں درج ہے۔
بھارت، جہاں انسانی آبادی کا چھٹا حصہ آباد ہے، ہماری تہذیبی اخلاقیات کے ساتھ ہم آہنگی، عوامی فلاح و بہبود اور بصیرت پر مبنی نقطہ نظر کے تئیں آپ کے عزم کو ہمیشہ یاد رکھے گا۔
خدا آپ کو آنے والے برسوں میں بھارت کی خدمت کے لیے اچھی صحت اور خوشیوں سے نوازے۔‘‘
صحت اور خاندانی بہبود کی وزارت
تیزی سے اضافے کےساتھ ہندوستان میں 4 کروڑ 23 لاکھ سے زیادہ ٹیسٹ کئے جاچکے ہیں
مجموعی معاملات میں سے 43% صرف تین ریاستوں میں ریکارڈ کئے گئے۔ مہاراشٹر، آندھرا پردیش، کرناٹک
ہندوستان میں ٹیسٹنگ کو توسیع دینے کی اپنے عزم کا ہندوستان نے اعادہ کیا ہے جس کے باعث کووڈ۔19 کی ٹیسٹنگ میں نمایاں اضافہ ہوا ہے۔ جنوری 2020 میں پونے کی ایک لیب میں ایک ٹیسٹ سے شروع کرکے اگست 2020 میں ٹیسٹنگ کی صلاحیت 10 لاکھ سے زیادہ کیس کی ٹیسٹنگ تک پہنچ گئی۔
آج مجموعی طور پر ٹیسٹنگ کی تعداد 4 کروڑ 23 لاکھ سے زیادہ ہوچکی۔گزشتہ چوبیس گھنٹوں کے دوران 846278 ٹیسٹ کئے گئے ہیں۔
گزشتہ چوبیس گھنٹوں میں بھارت میں 78512 کیسز رجسٹرڈ ہوئے اس لئے گزشتہ چوبیس گھنٹوں میں تقریباً 80000 معاملات کے بارے میں میڈیا کے ذریعہ دی گئی خبریں بے بنیاد ہے۔
گزشتہ چوبیس گھنٹے میں سامنے آئے ان کیسوں میں سے 70 فیصد کیس 7 ریاستوں میں ہے ان میں سے مہاراشٹر میں سب سے زیادہ کیس سامنے آئے ہیں جو تقریباً ان کیسوں کا 21 فیصد ہے۔ اس کے بعد آندھرا پردیش، کرناٹک، اور تملناڈو میں 8.27 فیصد کیس ریکارڈ کئے۔اترپردیش میں 8.27 فیصد، مغربی بنگال میں 3.85 فیصد اور اڈیسہ میں 3.84 فیصد کے ساتھ یہ دیگر ریاستیں ہیں جو بڑھے ہوئے کیسوں میں مناسبتی شرح سے شامل ہیں۔
مجموعی معاملات کی تعداد کا 43 فیصد ، مہاراشٹر، آندھرا پردیش اور کرناٹک کی تین ریاستوں میں ریکارڈ کیا گیا۔ تملناڈو میں مجموعی کیسوں کا 11.66 فیصد ریکارڈ سامنا آیا ہے۔
کووڈ۔19 کے باعث گزشتہ چوبیس گھنٹے میں ہونے والی اموات کا تقریباً 50 فیصد اثر مہاراشٹر ، آندھرا پردیش اور کرناٹک میں ہی رہا۔ جس میں مہاراشٹر 30.48 فیصد کے ساتھ سرفہرست رہا۔
مرکزی سرکار ان ریاستوں اور مرکز کے زیر انتظام علاقوں کے ساتھ باقاعدگی کے ساتھ رابطے میں ہے جہاں سے معاملات میں زیادہ اضافے اور زیادہ شرح اموات کی خبریں موصول ہورہی ہے۔انہیں صلاح دی گئی ہے کہ وہ بڑے پیمانےپر ٹیسٹنگ، موثر کلینک جاتی انتظام کو یقینی بنانے کے لئے جارحانہ اقدام کریں تاکہ شرح اموات کو کم کیاجاسکے اور مختلف سطحوں پر موثر نگرانی کے ذریعہ زندگیوں کو بچایا جاسکے۔
کووڈ۔19 سے متعلق تکنیکی معاملات رہنما خطوط اور صلاح نیز تمام تصدیق شدہ اورتازہ ترین معلومات کے لئے برائے مہربانی باقاعدگی سے وزٹ کریں:: https://www.mohfw.gov.in/ and @MoHFW_INDIA.
کووڈ۔19 سے متعلق تکنیکی معلومات کوtechnicalquery.covid19[at]gov[dot]in پر بھیجاجاسکتا ہے اور دیگر معلومات کی جانکاری کے لئےncov2019[at]gov[dot]in اور @CovidIndiaSeva پر رابطہ کیا جاسکتا ہے۔
کووڈ۔19 سے متعلق کسی بھی طرح کی معلومات حاصل کرنے کے لئے برائے مہربانی صحت اور خاندانی بہبود کی وزارت کی ہیلپ لائن نمبر : +91-11-23978046 or 1075 . پر رابطہ قائم کیاجاسکتا ہے۔کووڈ۔19 سے متعلق ریاستوں اور مرکز کے زیر انتظام ہیلپ لائن نمبروں کی فہرست اس پر دستیاب ہے: https://www.mohfw.gov.in/pdf/coronvavirushelplinenumber.pdf۔
محنت اور روزگار کی وزارت
چیف لیبر کمشنر  کی موجودگی میں ، ایم اور آئی ایل ورکروں کے اجرت کے نئے تصفیہ کے سلسلے میں ایم او آئی ایل انتظامیہ – ایم او آئی ایل کے کام گار سنگٹھن کے درمیان دستخط کئے گئے
اجرت پر نظرثانی سے کمپنی کے 6000 ملازمین کو فائدہ ہوگا
ایک بڑ ی پیش رفت اورراحت یہ ہوئی ہے کہ چیف لیبر کمشنر  کی موجودگی میں 6000سے زیادہ ورکروں کے لئے اجرت سے متعلق سمجھوتے پر دستخط کئے گئے اور یہ دستخط ایم او آئی ایل مینجمنٹ – ایم اوآئی ایل کامگار سنگٹھن کے درمیان ہوئے ہیں۔ ایم او آئی ایل لمٹیڈ ، بھارت سرکار کی اسٹیل کی وزارت کے انتظامی کنٹرول کے تحت جدول – اے منی رتنا زمرے -1 سی پی ایچ ای ہے۔
اجرت پر نظرثانی 10سال کی مدت کے لئے ہے ۔ یہ مدت یکم اگست 2017 سے 31 جولائی 2027 تک ہے،جس سے تقریباََ کمپنی کے 6000 ملازمین کو فائدہ ہوگا۔ یہ ایک مفاہمت نامے پر مبنی ہے ، جو انتظامیہ اور ایم او آئی ایل یعنی ایم او ایل کامگار سنگٹھن کی تسلیم شدہ یونین کے درمیان ہوا ہے۔اس تصفیہ میں 20فیصدکا فٹمنٹ فائدہ اور 20 فیصد کی شرح پر ، پرکس / بھتے شامل ہیں۔ کمپنی کی جانب سے 29 مئی کو 12 فیصد کی بنیادی عبوری راحت اور ڈی اے بھی دیا گیا تھا۔
اس بات پر بھی اتفاق کیا گیا کہ ایم او آئی ایل یکمشت میں ایریئر کی ادائیگی کرے گا ،جس سے یکم اگست 2017 سے 30ستمبر 2021 کی مدت کے دوران لگ بھگ 218 کروڑروپے کا مالی اثر پڑے گا۔اجرت پر مجوزہ نظر ثانی کا مالی اثر سالانہ تقریباََ 87 کروڑروپے ہوگا۔ ایم او آئی ایل لمٹیڈ نے پہلے ہی کھاتوں کی کتابوں میں اس اجرت میں اضافے کے لئے مکمل شقیں تیار کی ہیں۔ حال ہی میں سڑک ٹرانسپورٹ اور شاہراہوں کےوزیر جناب نتن گڈکری او رفولادکے وزیر جناب راج چندر پرساد سنگھ کی جانب سے ایم او آئی ایل ورکروں کی اجرت پر نظر ثانی کو منظوری دی جانے کا اعلان کیا گیا تھا البتہ اعلیٰ لیبر کمشنر  جناب ڈی پی ایس نیگی کی موجودگی میں تسلیم شدہ ورکروں کی یونین سی ایم ڈی  کے ساتھ دہلی میں آج باقاعدہ اجرت پر سمجھوتے پر دستخط کئے گئے۔
اجرت پر تاریخی سمجھوتے کے وقت انتظامیہ کی نمائندگی ایم او آئی ایل لمٹیڈ کے چیئر مین اور منیجنگ ڈائریکٹر جناب مکند پی چودھری ، ایم او آئی ایل لمٹیڈ کے مالیات کے ڈائریکٹر جناب راکیش تمانے ، ایم او آئی ایل لمٹیڈ کی ڈائریکٹر  محترمہ اوشا سنگھ ، ایم او آئی ایل لمٹیڈ کے ڈائریکٹر  اور آئی /سی  جناب پی وی وی پٹنائک اور ایم او آئی ایل لمٹیڈ کے ای ڈی  جناب سی وی اتلکر کررہے تھے۔
یونین کی نمائندگی ایم او آئی ایل کامگار سنگٹھن ایچ او ناگپور کے سکریٹری جنرل جناب رام اوتار دیوانگن ، ایچ او ناگپور کے وائس پریذیڈنٹ مکندا جمبولکر ، برانچ سکریٹری جناب وید پرکاش دیوان ،ایچ ناگپور کے خزانچی جناب اپّو نائر اور جنرل سکریٹری ایفاز قریشی کی جانب سے کی گئی ۔
ملک میں ،ایم او آئی ایل سب سے زیادہ خام مینگنیزپیدا کرتا ہے اور مہاراشٹر اور مدھیہ پردیش میں 11 کانیں چلاتا ہے۔ ایم او آئی ایل کے پاس ملک کے تقریباََ 34 فیصد مینگنیز کے خام ذخائر ہیں اور اس کا گھریلو پیداوار میں تقریباََ 45فیصدحصہ ہے۔ کمپنی کا خواب ہے کہ مالی سال 25-2024 تک اس کی پیداوار بڑھ کر تقریباََ دوگنی یعنی 25 لاکھ میٹرک ٹن تک پہنچ جائے ۔ ایم او آئی ایل گجرات کی ریاست کے علاوہ مدھیہ پردیش ، راجستھان اور اوڈیشہ کی ریاست کے دیگر علاقوں میں بھی کاروبار کے علاقے تلاش کررہی ہے۔
کامرس اور صنعت کی وزارتہ
ہندوستان-خلیجی تعاون کونسل  نے آزاد تجارتی معاہدے  مذاکرات کو دوبارہ شروع کرنے کا فیصلہ کیا ہے
دونوں ممالک میں ملازمتوں کے متعدد مواقع پیداکرنےاورمعیارزندگی کو بہتربنانے کے لئے جامع آزادتجارتی سمجھوتہ –ایف ٹی اے
ایف ٹی اے کی بدولت بھارت کے سب سے بڑے تجارتی بلاک جی سی سی کے ساتھ تجارت میں خاطرخواہ اضافہ ہوگااوراشیائے تجارت کے دائرے کو وسیع کیاجاسکے گا
کامرس وصنعت ، صارفین امور، خوراک اورعوامی نظام تقسیم اورٹیکسٹائلزکے مرکزی وزیرجناب پیوش گوئل اورخلیجی تعاون کاؤنسل  کے سکریٹری جنرل عزت مآب ڈاکٹرنائیف فلاح ایم ال ہجراف نے بھارت –خلیجی تعاون کاؤنسل – کے درمیان آزاد تجارتی سمجھوتے ایف ٹی اے کے سلسلے میں مذاکرات سے متعلق ادارے کااعلان کرنے کے مقصد سے ، آج نئی دہلی میں ایک مشترکہ پریس کانفرنس سے خطاب کیا۔
بھارت اورجی سی سی ملکوں کے درمیان دوطرفہ اقتصادی تعلقات کے سبھی پہلوؤں کے باہمی مفاد کے سبھی امورسے متعلق مستقبل کی ضروریات کے مدنظر اورحل تلاش کرنے پرمرتکز مذاکرات ، دوطرفہ روابط میں خاطرخواہ پیش رفت ہوئی ہے ۔
دونوں فریقوں نے آزاد تجارتی سمجھوتے ایف ٹی اے کو باضابطہ طورپر جاری رکھنے کی غرض سے مطلوبہ قانونی اورتکنیکی ضروریات کو تیزی سے مکمل کرنے پررضامندی کااظہارکیا۔ ایف ٹی اے کے تحت اشیاء اورخدمات کے خاطرخواہ احاطہ کے ساتھ ایک جدید اورجامع سمجھوتے کی گنجائش ہے ۔ دونوں فریقوں نے اس بات پرزور دیا کہ ایف ٹی اے کی بدولت بھارت اورخلیجی تعاون کاؤنسل جی سی سی کے سبھی ملکوں میں نئی ملازمتوں کے مواقع پیداہوں گے ، معیارزندگی کو بہتربنایاجاسکے گااور بڑ ے پیمانے پرسماجی اوراقتصادی مواقع فراہم ہوں گے ۔ فریقین نے بے پناہ امکانات اورمواقع کے عین مطابق بھارت اورجی سی سی کےدرمیان مجموعی تجارت کے حجم میں خاطرخواہ اضافہ کرنے اوراس میں تنوع پیداکرنے سے اتفاق کیا۔بھارت اورجی سی سی کے اقتصادی ایکونظام اورتکمیلی کاروبار کی وجہ سے کاروبار کے بے پناہ امکانات موجود ہیں ۔
یہ بات قابل غورہے کہ جی سی سی ، اس وقت بھارت کا سب سے بڑاتجارتی بلاک ہے اوردونوں کے درمیان مالی سال 22-2021 میں 154ارب ڈالرز مالیت سے زیادہ دوطرفہ تجارت ہوئی ہے ۔
اس میں برآمدات لگ بھگ 44ارب ڈالرز کے بقدراوردرآمدات لگ بھگ 110ارب ڈالرز کے بقدر ہوئی ہیں ۔
بھارت اورجی سی سی کے درمیان مالی سال 22-2021خدمات کے شعبے میں دوطرفہ تجارت کا حجم لگ بھگ 14ارب ڈالرز کے بقدررہا۔ اس میں برآمدات 5.5ارب ڈالرز کے بقدر اوردرآمدات 8.3ارب ڈالرز کے بقدردرج ہوئیں ۔
خلیجی تعاون کاؤنسل –جی سی سی ممالک بھارت کی تیل کی کل درآمدات میں تقریبا 35فیصد تعاون کرتے ہیں، جب کہ گیس کی کل درآمدات میں 70فیصد تعاون کرتے ہیں۔ مالی سال 22-2021میں بھارت نے جی سی سی ممالک سے مجموعی طورپر لگ بھگ 48ارب ڈالرز مالیت کاخام تیل درآمدکیا، جب کہ مالی سال 22-2021میں ایل این جی اور ایل پی جی کی درآمدات لگ بھگ 21ارب ڈالرز کے بقدررہیں ۔ بھارت میں خلیجی تعاون کاؤنسل –جی سی سی ممالک نے اس وقت 18ارب ڈالرز سے زیادہ مالیت کی سرمایہ کاری کررکھی ہے ۔
وزیراعظم کا دفتر
یو ایس آئی بی سی کے بورڈ ممبروں کی وزیراعظم سے ملاقات
نئی دہلی،07 ستمبر؍ امریکہ –ہند تجارتی کونسل  کے بورڈ ممبروں نے آج وزیراعظم جناب نریندر مودی سے ملاقات کی ۔ ان بورڈ ممبروں نے وزیراعظم کو اس ہفتے کے اوائل میں ممبئی میں منعقدہ انڈیا آئیڈیا فورم کے نتائج کے بارے میں آگاہ کیا۔ تجارتی لیڈروں نے وزیراعظم کے سامنے ایک روڈ میپ تیار کرنے کی اپنی خواہش کا اظہار کیا تاکہ دونوں ملکوں کے مابین دو طرفہ تجارت میں پانچ سو بلین امریکی ڈالر کے ہدف کو حاصل کیا جا سکے اوروہ ہندوستا ن میں اپنی سی ایس آر سرگرمیوں کو بہتر انداز میں وسعت دے سکیں ۔
بورڈ ممبروں کے ساتھ بات چیت کرتے ہوئے وزیراعظم نے حکومت ہند کے ذریعے کئے گئے متعدد اصلاحات کا ذکر کیا۔ انہوں نے ہندوستان میں سرمایہ کاری کے زبردست مواقع کے بارے میں بھی گفتگو کی۔ انہوں نے امریکی سرمایہ کاربرادری کو ہندوستان میں سرمایہ کاری کرنے کے لئے زور دے کر کہا۔ ہندوستان اور امریکہ کے درمیان مشترکہ قدروں کا ذکر کرتے ہوئے وزیراعظم نے دونوں ممالک کے درمیان وسیع پیمانے پر عوامی رابطے کے لئے زور دیا۔
وزیراعظم کا دفتر
وزیر اعظم جناب نریندر مودی اورعالی مرتبت صدر جمہوریہ مالدیپ جناب ابراہیم محمد صالح کے درمیان فون پر بات چیت ہوئی
نئی دہلی،14جولائی : وزیر اعظم جناب نریندر مودی اور جمہوریہ مالدیپ کے صدر جناب ابراہیم محمد صالح نے آج ٹیلیفون پر گفتگو کی۔
صدر صالح نے عالمی وبا کووڈ کے خلاف جنگ میں ہندوستان کے تعاون اورامداد پر وزیر اعظم مودی کاشکریہ ادا کیا۔
دونوں رہنماؤں نے مالدیپ میں ہندوستان کے تعاون سے چلنے والے ترقیاتی منصوبوں کی پیشرفت کا جائزہ لیا اور کووڈ وبائی امراض کی وجہ سے پیش آنے والی رکاوٹوں کے باوجود تیز رفتاری کے ساتھ جاری کاموں پر اطمینان کا اظہار کیا۔
وزیر اعظم مودی نے زور دے کر کہا کہ مالدیپ ہندوستان کی 'نیبر ہڈ فرسٹ' پالیسی اور اس خطے میں سب کے لئے سلامتی اور ترقی کا سب سے بڑا خواب  کا مرکزی ستون ہے۔
اقوام متحدہ کی جنرل اسمبلی کے صدر کی حیثیت سے وزیر خارجہ عبد اللہ شاہد کے صدر منتخب ہونے پروزیراعظم نے جمہوریہ مالدیپ کے معزز صدر کو مبارکباد بھی پیش کی۔
دونوں رہنماؤں کے مابین ٹیلی فون پر گفتگو نے انہیں دوطرفہ تعلقات کی مجموعی صورتحال کا جائزہ لینے اور دونوں ممالک کے مابین جاری ٹھوس تعاون کو مزید تیزرفتارترقی اور رہنمائی فراہم کرنے کا موقع دیا۔
PIB Headquarters
کووڈ-19 پر پی آئی بی کا بلیٹن
|
|
- ملک گیر ٹیکہ کاری مہم کے تحت اب تک 197.11 کروڑ کووڈ سے بچاؤ کے ٹیکے لگائے جاچکے ہیں ۔
- ہندوستان میں سردست فعالمعاملوں کی تعداد94,420ہے۔
- فی الحال زیر علاج مریضوں کی شرح 0.22فیصد ہے۔
- سردست ملک میں شفایابی کی شرح98.57 فیصد ہے۔
- گزشتہ 24 گھنٹوں کے دوران 15,208,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,27,87,606ہوگئی ہے۔
- پچھلے 24 گھنٹوں کے دوران17,073 نئے معاملات سامنے آئے ہیں۔
- جانچ کے بعد متاثر پائے جانے والے مریضوں کی یومیہ شرح ((5.62 فیصد ہے ۔
- جانچ کے بعد متاثر پائے جانے والے افراد کی ہفتہ وار شرح  فیصد ہے ۔
- اب تک کُل 86.10کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,03,604ٹیسٹ کئے گئے۔
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
پینے کے پانی اور صفائی ستھرائی کی وزارت
ایس بی ایم –جی پر شمال مشرقی ریاستوں کی ترقی کا جائزہ
نئیدہلی،08اگست۔پینے کے پانی اورصفائی ستھرائی کی وزارت کے سکریٹری جناب پرمیشورن ائیر نے گواہاٹی میں منعقد ایک علاقائی ورکشاپ میں سووچھ بھارت مشن – گرامین  پر تمام شمال مشرقی ریاستوں کی ترقی کا جائزہ لیا ۔اس جائزہ اجلاس میں آسام ، منی پور ،ناگالینڈ اورتریپورہ کے نمائندوں نے سال 2018 تک کھلے میں رفع حاجت کی لعنت  سے نجات پانے کے اقدامات پر گفتگو کی ۔کھلے میں رفع حاجت سے پوری طرح نجات حاصل کرنے کے 2019 تک کے نشانے کے حصول کے لئے کئے گئے اقدامات پر بھی تبادلہ خیال کیا گیا۔ کھلے میں رفع حاجت سے نجات پانے کی مہم سووچھ بھارت کے لئے دو اکتوبر 2019 کو پوری ہوگی۔کھلے میں رفع حاجت کی لعنت میں مبتلا تین ریاستوں اروناچل پردیش ، میگھالیہ اور میزورم کے نمائندو ں نے اس لعنت سے نجات حاصل کرنے کے لئے کئے گئے اقدامات اور ٹھوس غلاظت کو ٹھکانے لگانے کے انتظام کے ذریعہ او ڈی ایف سے اوڈی ایف پلس تک کے سفر پر بھی اظہار خیال کیا۔
اس سے پہلے دن میں سکریٹری موصوف نے آسام کے وزیراعلیٰ جناب سربانند سونووال سے ملاقات کی اور ان سے آسام میں ایس بی ایم –جی پر ہونےوالی پیش رفت پر گفتگو کی ۔ اس موقع پر سکریٹری موصوف نے یقین دہانی کرائی کہ ایس بی ایم – جی پر حکومت ہند کی جانب سے آسام سرکار کی پوری مدد کی جائے گی ،جس میں سرمایہ کی بروقت دستیابی شامل ہے۔اس موقع پروزیراعلیٰ موصوف نے دو اکتوبر 2018 تک آسام کو کھلے میں رفع حاجت سے نجات دلانے کی عہدبستگی کا اعادہ کیا۔
اس میٹنگ کے بعد آسام سرکار کی چیف سکریٹری محترمہ ٹی وائی داس نے ایم ڈی ڈبلیو ایس کے سکریٹری کے ساتھ ویڈیو کانفرنسنگ کے ذریعہ آسام کے سبھی اضلاع کے ضلع مجسٹریٹوںسے ایس بی ایم –جی کی پیش رفت کا مفصل جائزہ لیا۔اس موقع پر اس مشن میں عوامی شراکتداری کی اہمیت پر ایک بار پھر زور دیا ۔ انہوں نے تمام ضلع مجسٹریٹوں کو ہدایت دی کہ ایس بی ایم – جی پر پیش رفت کی رپورٹ ایس بی ایم – جی مینجمنٹ انفارمیشن سسٹم  پر ڈالی جائے ۔ انہوں نے اسکولوں اورکالجوں کے طلبا کو اس مشن میں شامل کرکے ان کے سرپرستوں کو صفائی ستھرائی کی اہمیت سے واقف کرانے کے لئے تمام ضلع مجسٹریٹوں کی حوصلہ افزائی کی ۔اس کے ساتھ ہی انہوں نے تمام ضلع مجسٹریٹوںکو ہدایت کی کہ آئندہ سووچھ سرویکشن گرامین جائزے کی تیاری کی جائے ۔جس سے ہندوستان کی تمام ریاستوں کے سبھی اضلاع کی صفائی پر مبنی سووچھتا کے معیار او رمقدار کے لئے درجہ بندی کی جائے گی جس میں آف لائن اور آن لائن سٹی زنس فیس بک بھی شامل ہے۔درایں اثنا آج آسام میں صفائی ستھرائی 2014 میں کے 39فیصدسے بڑھ کر 89.5 فیصد کی قومی سطح تک پہنچ گئی ہے ۔جس میں 14 ریاستو ں اور مرکز کے زیر انتظام ریاستوں کے 421 اضلاع کے 4.12 لاکھ مواضعات شامل ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-4135
(Visitor Counter : 11